РЕПУБЛИКА СРБИЈА

ОПШТИНА ЉИГ

ПРИВРЕМЕНИ ОРГАН

ЉИГ

На основу члана 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 104. Статута општине Љиг (,,Сл. гласник општине Љиг“ бр. 4/19 и 12/22) и члана 25. Одлуке о јавним расправама („Сл.гласник општине Љиг“ бр. 7/21) Привремени орган општине Љиг, на седници одржаној дана 14.11.2023. године, упућује

ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

 Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2024. годину на територији општине Љиг и Нацрту Одлуке о одређивању зона и најопремљеније зоне на територији општине Љиг

Привремени орган општине Љиг позива све грађане, удружења као и стручну јавност да се упознају са радним текстом Нацрта Одлуке о утврђивању просечних цена квадратног метра одговарајућих непокретности за утврђивање пореза на имовину за 2024. годину на територији општине Љиг и Нацрту Одлуке о одређивању зона и најопремљеније зоне на територији општине Љиг (у даљем тексту: Нацрти oдлука) и да дају предлоге, сугестије и коментаре.

Јавна расправа о Нацрту oдлуке одржаће се од 14.11.2023. до 29.11.2023. године.

Учесници у јавној расправи су представници органа општине Љиг, грађани, удружења, стручна јавност, као и друге заинтересоване стране.

Примедбе и сугестије достављају се Општинској управи општине Љиг - Одељењу за финансије, на е-mail finansije@ljig.rs или предајом на писарници, канцеларија бр. 5, у приземљу зграде Општине Љиг, са напоменом: „За јавну расправу о Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2024. годину на територији општине Љиг и Нацрту Одлуке о одређивању зона и најопремљеније зоне на територији општине Љиг“ најкасније до 29.11.2023. године до 10 часова.

Предлози, сугестије и коментари се подносе у слободној форми.

У оквиру спровођења јавне расправе биће одржан отворени састанак 29.11.2023. године сали број 21/III у згради Општине Љиг, ул. Карађорђева број 7, са почетком у 12:00 часова, на којем ће бити представљен текст Нацрта oдлука.

По окончању Јавне расправе, Привремени орган општине Љиг ће сачинити извештај о одржаној јавној расправи и у року од 15 дана од њеног окончања исти објавити на интернет презентацији http://www.ljig.rs/.

Саставни део овог јавног позива је Програм јавне расправе са радним текстом Нацрта oдлука са образложењем.

ПРИВРЕМЕНИ ОРГАН ОПШТИНЕ

 Миломир Старчевић, с.р.